cyanic-selkie/wikianc huggingface dataset:
అల్లా రఖా
వ్యక్తిగత జీవితం, విద్య
అల్లారఖా 1919, ఏప్రిల్ 29 న జమ్ము, కాశ్మీర్ లోని ఫగ్వాల్‌లో జన్మించారు. ఆయన పూర్తి పేరు అల్లారఖా ఖురేషీ ఖాన్ సాహెబ్. ఆయన సితార్ విద్వాంసుడు రవిశంకర్‌కి ఎక్కువసార్లు వాద్యసహకారం అందించారు. ఈయన మాతృభాష డోగ్రీ. తన మామయ్య గుర్‌దాస్‌పూర్‌తో ఉంటున్నప్పుడు అల్లారఖాకి 12 వ ఏట నుంచే తబలా నుంచి వచ్చే రిథమ్, శబ్దం అంటే ఆసక్తి కలిగిందట. తబలా మీద ఉండే ఆసక్తితో అల్లారఖా ఇంటి నుంచి పారిపోయి, పంజాబీ ఘరానాకి చెందిన మియాన్ ఖాదర్ భక్ష్ దగ్గర తబలా సాధన ప్రారంభించారు.
వి.డి.రాజప్పన్
వి.డి.రాజప్పన్ కేరళకు చెందిన ప్రముఖ హాస్యనటుడు ప్రముఖ కథాప్రసంగ కళాకారుడు.
జీవిత విశేషాలు
రాష్ట్రంలో ఒకప్పుడు అత్యంత ప్రసిద్ధమైన కళ కథాప్రసంగం 70వ దశకంలో ఒక వెలుగు వెలిగింది. ఈ కళలో రాజప్పన్ విశిష్టుడు. నటన, గానం, మాటలు, సంగీత వాయిద్యాలు మేళవిపుంతో ఆయన చేసే కథా ప్రసంగం బహుళ ప్రాచుర్య పొందింది. దీంతోపాటుగా సందర్భానుసారంగా అదనంగా జోడించే పేరడీ పాటలు ఆయన ప్రతిభకు అద్దం పట్టేవి. దేశ, విదేశాలలో 6,000 పైగా ప్రదర్శనలు ఇచ్చారు. అనంతరం ఆయన మలయాళ సినీ పరిశ్రమలో ప్రవేశించారు. 1982 నుంచి 2005వరకు తనదైన హాస్యపాత్రలతో సినీ అభిమానులను అలరించారు. మేలే పరాంబిల్ అనవీడు, అలి బాబాయుం అరారా-కల్లన్ మారుం, ముతారం కున్ను, కుస్రిత్తుక్కట్టు తదితర 100 కు పైగా ఎక్కువ చిత్రాలలో ఆయన నటించారు.
అల్లా రఖా
వ్యక్తిగత జీవితం, విద్య
ఆయన స్వరాన్ని, "రాగ విద్య"ను పాటియాలా ఘరానా ప్రసిద్ధుడైన "ఆశిక్ అలీ ఖాన్" వద్ద అభ్యసించారు. ఆయన అంకితభావంతొ రాగ నియమాలను ఆచరించడం అపూర్వం. అనేక గంటలపాటు క్రమశిక్షణతో సాధన చేసేవారు.
వి.డి.రాజప్పన్
మరణం
ఆయన మార్చి 24 2016 గురువారం తుదిశ్వాస విడిచారు. ఆయనకు భార్య, ఇద్దరు కుమారులు ఉన్నారు.
ఇతర లింకులు
వర్గం:2016 మరణాలు వర్గం:1950 జననాలు వర్గం:మలయాళ సినిమా నటులు
అల్లా రఖా
వ్యక్తిగత జీవితం, విద్య
ఆయన "బావి బేగం"ను వివాహమాడారు. ఆయనకు ముగ్గురుకుమారులు ఇద్దరు కుమార్తెలు. వారిలో కుమారులు జాకిర్ హుసేన్, ఫజల్ ఖురేషి, టాఫిక్ ఖురేషి లు.కుమార్తె ఖుర్షిద్ ఆలియా నీ ఖురేషి. ఆయనకు తొమ్మిది మంది మనుమలున్నారు. ఆయన మరొక కూమర్తే "రజియా" ఆయన మరణించుటకు ముందురోజునే మరణించింది. ఆయన పాకిస్థాన్ కు చెందిన ఫైసలాబాద్ లో ఒక స్త్రీని వివాహమాడారు. 1980లలో రోహీ బానో, ప్రసిద్ధ టెలివిజన్ నటి కూడా ఈయన కుమార్తె.ఈమె ప్రస్తుతం జీవించి యున్నది. ఈయనకు సాబిర్ అనే మరొక సోదరుడున్నాడు. ఆయన కూడా లాహోర్లో తబలా విద్వాంసుడు.
కెరీర్
అల్లారఖా తన కెరీర్‌ను లాహోర్‌లో పక్కవాద్య కళాకారుడిగా ప్రారంభించారు. ఆ తరువాత 1940లో ముంబైలో ఆలిండియా రేడియోలో స్టాఫర్ అయ్యారు. ఉద్యోగంలో చేరిన మొదటి ఐదు సంవత్సరాలు తబలా సోలోగా వాయిస్తూ, దానిని ఎంతగానో ప్రాచుర్యంలోకి తీసుకువచ్చారు. 1943 - 48 మధ్య ప్రాంతంలో రెండు మూడు హిందీ సినిమాలకు సంగీతం సమకూర్చారు.
ఆయన శంకర ఛట్ర్జీ కి (1962 లో),ప్రఫుల్ల ఆతల్యే, ఆదిత్య కల్యాంపుర, అనురాధా పాల్, నిషికాంత్ బరోడెకర్, ఉదయ్ రామదాస్, శ్యాం కానే, ఆయన కుమారులైన టాఫిక్ ఖురేషి, ఫజల్ ఖురేషి లకు గురువుగా విద్యనందించారు. ఆయన పెద్ద కుమారుడు జాకీర్ హుసేన్ (సంగీతకారుడు) కూడా నిష్ణాత తబలా ఘనాపాటీ.
మరణం
అల్లా రఖా తన నివాసమైన "సిమ్లా హౌస్"లో ఫిబ్రవరి 3 2000లో గుండెపోటుతో మరణించారు. అంతకు ముందురోజే ఆయన కుమార్తె రజియా కూడా మరణించారు.
బయటి లంకెలు
వర్గం:1919 జననాలు వర్గం:2000 మరణాలు వర్గం:Hindustani instrumentalists వర్గం:భారతీయ ముస్లింలు వర్గం:పద్మశ్రీ పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:తబలా విద్వాంసులు వర్గం:Indian drummers వర్గం:జమ్మూ కాశ్మీర్ వ్యక్తులు వర్గం:రేడియో ప్రముఖులు వర్గం:Indian classical musicians వర్గం:కాళిదాస్ సమ్మాన్ గ్రహీతలు
ఉయ్యూరు మండలం
ఉయ్యూరు, ఆంధ్ర ప్రదేశ్ రాష్ట్రములోని కృష్ణా జిల్లాకు చెందిన ఒక మండలం.
బార్సర్ శాసనసభ నియోజకవర్గం
మూలాలు
వర్గం:హిమాచల్ ప్రదేశ్ శాసనసభ నియోజకవర్గాలు
మధురవాణి (పాత్ర)
మధురవాణి కన్యాశుల్కం నాటకంలో గురజాడ అప్పారావు సృష్టించిన పాత్ర. విస్తృతమైన ప్రాచుర్యం, క్లాసిక్ స్థాయి పొందిన ఈ పాత్ర నవలలోని కథాపాత్రగా తన పరిధిని దాటి స్వతంత్ర ప్రతిపత్తిని సాధించిందని విమర్శకులు పేర్కొన్నారు.
నేపథ్యం, వ్యక్తిత్వం
మధురవాణి పాత్ర కన్యాశుల్కం నాటకం ప్రకారం విజయనగరంలో 19వ శతాబ్దికి చెందిన వేశ్య, ఉన్నతమైన వ్యక్తిత్వం, కొంటెతనం, దయార్ద్ర హృదయం కలిగిన మహిళ. ఈ లక్షణాలతో పాటుగా మాటకారితనం, తెలివితేటలు కూడా ఆమె సొంతం. ఐతే వీటన్నిటినీ ఎవరికైనా మేలు చేసేందుకు, తన జీవికను నిలబెట్టుకునేందుకు మాత్రమే వాడడం పాత్ర ఉదాత్తతను పెంచుంతుంది. అందం మంచితనం మాత్రమే కాకుండా ఎదుటివారిని ఎప్పటికప్పుడు అంచనావేస్తూ అవతలివారికి తగ్గట్టుగా ప్రవర్తించే లక్షణం చాలా ఆకర్షణీయంగా ఉంటుంది. అటువంటి లక్షణాలకు మూలం తల్లి పెంపకం నుంచే లభిస్తుంది, ఆమె తల్లి మంచివారితో మంచిగానూ, చెడ్డవారితో చెడ్డగానూ ప్రవర్తించమని నేర్పినట్టు ఓ సంభాషణ చెప్తుంది.
కన్యాశుల్కంలో
నాటకం ప్రారంభంలోనే రామప్పంతులును వదిలివేసి గిరీశం పోషణలోకి వచ్చే ప్రయత్నం సాగుతూంటుంది. ఐతే కొద్దిలోనే గిరీశం మోసకారితనం గురించి తెలుసుకుంటుంది.
వంగాల ఈశ్వరయ్య
జస్టిస్‌ వంగాల ఈశ్వరయ్య గౌడ్ ఉమ్మడి ఆంధ్రప్రదేశ్ రాష్ట్ర హైకోర్టు మాజీ తాత్కాలిక ప్రధాన న్యాయమూర్తి, జాతీయ వెనుకబడిన తరగతుల కమిషన్ మాజీ చైర్మన్.
జననం, విద్యాభాస్యం
వంగాల ఈశ్వరయ్య 10 మార్చి 1951న తెలంగాణ రాష్ట్రం, యాదాద్రి భువనగిరి జిల్లా, వలిగొండ మండలం , నెమిలికాలవ  గ్రామం లో వంగాల అంజయ్య గౌడ్, లక్ష్మి నరసమాంబ దంపతులకు జన్మించాడు. ఆయన పదవ తరగతి వలిగొండ లోని జిల్లా పరిషత్ పాఠశాలలో, రామన్నపేట ప్రభుత్వ జూనియర్ కళశాలలో ఇంటర్మీడియట్, హైదరాబాద్ సిటీ సైన్స్ కాలేజీలో బీఎస్సీ పూర్తి చేసి, ఉస్మానియా యూనివర్సిటీ లా కాలేజ్ నుండి లా పట్టా అందుకున్నాడు.
వృత్తి జీవితం
వంగాల ఈశ్వరయ్య 1978లో న్యాయవాదిగా ఎన్రోల్ అయ్యి హైదరాబాద్ లోని హై కోర్ట్, సివిల్ కోర్ట్స్ లో ప్రాక్టీస్ ప్రారంభించి సివిల్, క్రిమినల్ & రాజ్యాంగం పరమైన కేసులను వాదించేవాడు. అయన జనవరి, 1990 నుండి డిసెంబర్, 1994 వరకు  ప్రభుత్వ న్యాయవాదిగా పని చేశాడు. వంగాల ఈశ్వరయ్య ఆంధ్రప్రదేశ్ హైకోర్టు అడిషనల్ జడ్జిగా 17 మే 1999 నుండి 20 ఏప్రిల్ 2000 వరకు పని చేసి,  ఏపీ హైకోర్టు మాజీ తాత్కాలిక ప్రధాన న్యాయమూర్తి 04 జూన్ 2012 నుండి   24 జూన్ 2012వరకు తిరిగి  08 మార్చి 2013నుండి వరకు ఆయన రిటైర్డ్ అయ్యే 09 మార్చి 2013 వరకు పని చేసి రిటైర్డ్ అయ్యాడు.
జస్టిస్‌ ఈశ్వరయ్య పదవి విరమణ అనంతరం జాతీయ వెనుకబడిన తరగతుల కమిషన్ చైర్మన్‌గా సెప్టెంబర్ 23, 2013న నియమితుడయ్యాడు. ఆయన ఈ పదవిలో మూడేళ్ళ పాటు పని చేశాడు.ఆయన 2013లో ‘ఆల్‌ ఇండియా బీసీ ఫెడరేషన్‌’ సంస్థను స్థాపించాడు. జస్టిస్‌ ఈశ్వరయ్య ఆంధ్రప్రదేశ్ రాష్ట్ర ప్రభుత్వ v చైర్మన్‌గా 19 సెప్టెంబర్ 2019న నియమితుడై, సెప్టెంబరు 25న చైర్మన్‌గా బాధ్యతలు స్వీకరించాడు.
మూలాలు
వర్గం:1951 జననాలు వర్గం:తెలంగాణ వ్యక్తులు వర్గం:ఉస్మానియా విశ్వవిద్యాలయం పూర్వ విద్యార్ధులు
ఆదిలాబాద్ గ్రామీణ మండలం
అదిలాబాద్ గ్రామీణ మండలం, తెలంగాణ రాష్ట్రం, ఆదిలాబాద్ జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని కొత్తగా ఏర్పరచారు. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం, పూర్వపు "ఆదిలాబాద్ మండలం"లో భాగంగా ఇదే జిల్లాలో ఉండేది. పునర్వ్యవస్థీకరణలో ఆదిలాబాదు మండలాన్ని విడదీసి, 3 గ్రామాలతో ఆదిలాబాద్ పట్టణ మండలాన్ని, 38 గ్రామాలతో ఆదిలాబాద్ గ్రామీణ మండలాన్ని, 4 గ్రామాలతో మావల మండలాన్నీ ఏర్పాటు చేసారు. ప్రస్తుతం ఈ మండలం ఆదిలాబాదు రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో మొత్తం 38 రెవెన్యూ గ్రామాలున్నాయి. అందులో 3 నిర్జన గ్రామాలు.
పునర్వ్యవస్థీకరణలో ఏర్పడిన ఈ మండల వైశాల్యం 296 చ.కి.మీ. కాగా, జనాభా 40,743. జనాభాలో పురుషులు 20,200 కాగా, స్త్రీల సంఖ్య 20,543. మండలంలో 9121 గృహాలున్నాయి.
నూతన మండల కేంద్రంగా గుర్తింపు
thumb|అదిలాబాద్ పోర్టులో ఒక భాగం 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా 38 గ్రామాలుతో అదిలాబాదు నూతన మండల కేంధ్రంగా. అదిలాబాదు జిల్లా, అదిలాబాదు రెవెన్యూ డివిజను పరిధిలో ఈ మండలాన్ని చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
రెవెన్యూ గ్రామాలు
గమనిక:నిర్జన గ్రామాలు 3 పరిగణనలోకి తీసుకోలేదు
మూలాలు
వర్గం:2016 లో ఏర్పాటైన తెలంగాణ మండలాలు
సత్యదేవ్ కంచరాన
సత్య దేవ్ కాంచరాన ఒక భారతీయ నటుడు ప్రధానంగా తెలుగు, హిందీ చిత్రాలలో పనిచేస్తాడు.
వ్యక్తిగత జీవితం, వృత్తి
సత్యదేవ్ విశాఖపట్నం కు చెందినవాడు. అతను విజయనగరం లో ఉన్న ఎం.వి.జి.ఆర్ కాలేజి ఆఫ్ ఇంజనీరింగ్ నుండి కంప్యూటర్ సైన్స్ ఇంజనీరింగ్ చదివాడు. 2008లో పట్టభద్రుడయ్యాడు.
విశాఖపట్నంలో షార్ట్ ఫిల్మ్ మేకర్‌గా తన వృత్తిని ప్రారంభించిన అతను 2011 లో మిస్టర్ పర్‌ఫెక్ట్ చిత్రంలో  చిన్న పాత్రలో నటనా ప్రస్థానాన్ని ప్రారంభించాడు. తరువాత సంవత్సరాలలో అతను సీతమ్మ వాకిట్లో సిరిమల్లె చెట్టు, అత్తారింటికి దారేది, ముకుంద చిత్రాలలో నటించాడు.
జ్యోతి లక్ష్మి చిత్రంలో ప్రధాన పాత్ర కోసం ఆడిషన్ చేసిన 500 మందికి పైగా కళాకారుల నుండి సత్య ఎంపికయ్యాడు. ఈ చిత్రం తక్కువ బాక్సాఫీస్ విజయాన్ని సాధించినప్పటికీ, అతనికి చిత్ర పరిశ్రమలో ఎంతో అవసరమైన గుర్తింపు లభించింది. ఆ తరువాత ప్రకాష్ రాజ్ తో కలిసి మనఊరి రామాయణం లో నటించే అవకాశం లభించింది. అతను ది ఘాజి ఎటాక్ లో ఇండియన్ సోనార్ ఆపరేటర్ పాత్రలో ముఖ్యమైన పాత్ర పోషించాడు.
మూలాలు
వర్గం:జీవిస్తున్న ప్రజలు వర్గం:తెలుగు సినిమా నటులు వర్గం:విశాఖపట్నం జిల్లా వ్యక్తులు
గౌతమ్ కార్తీక్
గౌతమ్ కార్తీక్ (జననం 12 సెప్టెంబర్ 1989) భారతదేశానికి చెందిన సినిమా నటుడు. ఆయన నటుడు కార్తీక్ కుమారుడు. గౌతమ్ 2013లో కడల్ సినిమాతో నటుడిగా సినీరంగంలోకి అడుగుపెట్టాడు.
బయటి లింకులు
వర్గం:తమిళ సినిమా నటులు
వాల్మీకి జాతీయ ఉద్యానవనం
వాల్మీకి జాతీయ ఉద్యానవనం, బీహార్ రాష్ట్రంలోని పడమర చంపారన్ జిల్లా లోని గండక్ నది ఒడ్డున ఉంది. ఈ ఉద్యానవనం పులుల సంరక్షణ వన్యప్రాణుల కేంద్రంగా ఉంది. 2018 లెక్కల ప్రకారం ఈ కేంద్రంలో 40 పులులు ఉన్నాయి.
వెలుపలు లంకెలు
వర్గం:బీహార్ పర్యాటక ప్రదేశాలు వర్గం:బీహార్ నదులు
నరేంద్ర సింగ్ తోమార్
నరేంద్ర సింగ్ తోమర్ (జననం 12 జూన్ 1957) ఒక భారతీయ రాజకీయ నాయకుడు, 17 వ లోక్ సభ సభ్యుడు. నరేంద్ర మోడీ ప్రభుత్వంలో వ్యవసాయ, రైతు సంక్షేమ శాఖ మంత్రి, గ్రామీణాభివృద్ధి శాఖ మంత్రిగా వ్యవహరిస్తున్నాడు. గతంలో అతను గనుల మంత్రిగా, భారత ప్రభుత్వంలో పార్లమెంటరీ వ్యవహారాల మంత్రిగా ఉన్నాడు. ఇతను భారతీయ జనతా పార్టీ నాయకుడు, గ్వాలియర్ (లోక్ సభ నియోజకవర్గం) నుండి 2014 నుండి 2019 వరకు పదహారవ లోక్ సభ సభ్యుడు. 2019లో తన నియోజకవర్గాన్ని మార్చుకుని మొరెనా నుంచి లోక్‌సభకు తిరిగి ఎన్నికయ్యాడు.
ప్రారంభ జీవితం, విద్యాభ్యాసం
1957 జూన్ 12న మధ్యప్రదేశ్ రాష్ట్రంలో గ్వాలియర్ జిల్లాలోని మోరార్ గ్రామంలో మున్షీ సింగ్ తోమార్, శారదా దేవి తోమార్ దంపతులకు సంతానంగా మోరార్ జన్మించాడు. జివాజీ విశ్వవిద్యాలయం నుంచి గ్రాడ్యుయేట్ అయ్యాడు. అతని భార్య పేరు కిరణ్. ఈ దంపతులకు ఇద్దరు కొడుకులు, ఒక కూతురు ఉన్నారు. ఇతనికి బాబూలాల్ గౌర్ మున్నా భయ్యా అన్న మారుపేరు పెట్టాడు.
రాజకీయ జీవితం
2014 మే 26న క్యాబినెట్ మంత్రిగా నరేంద్ర సింగ్ ప్రమాణస్వీకారం చేశాడు. నరేంద్ర మోడీ నేతృత్వంలోని మంత్రివర్గంలో 2014 మే 27న స్టీల్, గనులు, కార్మిక, ఉపాధి కేంద్ర మంత్రిగా (క్యాబినెట్ ర్యాంక్) నియమితుడయ్యాడు.
ఏ.కొండూరు మండలం
ఏ.కొండూరు మండలం, ఎన్టీఆర్ జిల్లాకు చెందిన మండలం. మండలంలో అట్లప్రగడ అతిచిన్న గ్రామంకాగా, చీమలపాడు గ్రామం పెద్ద గ్రామం.
నరేంద్ర సింగ్ తోమార్
రాజకీయ జీవితం
మే 2019లో గ్రామీణాభివృద్ధి మంత్రిత్వ శాఖ, పంచాయతీ రాజ్ శాఖల మంత్రిగా కొనసాగాడు, అలానే వ్యవసాయ, రైతు సంక్షేమ మంత్రిత్వ శాఖ బాధ్యతలు స్వీకరించారు.
మూలాలు
వర్గం:16వ లోక్‌సభ సభ్యులు వర్గం:జీవిస్తున్న ప్రజలు వర్గం:1957 జననాలు
సన్‌స్క్రీన్ లేపనము
సన్‌స్క్రీన్ లేపనము  లేదా సన్‌స్క్రీన్ లోషన్  సూర్యుని అతినీలలోహిత కిరణాల నుండి రక్షణకు వాడే లేపనము.
నేపధ్యము
వేసవికాలంలో సన్‌స్క్రీన్ లోషన్లు, క్రీములకి విపరీతమైన గిరాకీ ఉంటుంది. అందుకే మాయిశ్చరైజర్లలో, మేకప్ క్రీముల్లో, లిప్ బామ్‌ల్లో కూడా సన్‌స్క్రీన్ ప్రత్యక్షమవుతోంది. సన్‌స్క్రీన్‌లోషన్లలో ఎస్‌పిఎఫ్ ఎక్కువగా ఉన్న వాటిని వాడితే ఫలితం బాగుంటుంది అనుకుంటారు ఎక్కువమంది. కాని ఎస్‌పిఎఫ్ 15-30 ఉన్న క్రీములు వాడినా, ఎస్‌పిఎఫ్ 90 -100 ఉన్న క్రీములు వాడినా ఫలితంలో ఏమంత తేడా ఉండదు అని డర్మటాలజిస్టుల అభిప్రాయం. అతినీలలోహిత కిరణాలు చర్మానికి హాని చేయకుండా ఎస్‌పిఎఫ్ 15 క్రీమ్ 93 శాతం వరకు కాపాడితే... ఎస్‌పిఎఫ్ 30 సన్‌స్క్రీన్ 97 శాతం ఆ కిరణాలని నిలవరిస్తుంది. ఇక ఎస్‌పిఎఫ్ 50 ఉన్న క్రీములయితే 98 శాతం అల్ట్రావైలట్ కిరణాల్ని నిరోధిస్తాయట. "సన్‌స్క్రీన్‌లోషన్లు వినియోగించేవాళ్లలో ఎక్కువమంది ఎస్‌పిఎఫ్ నెంబరు ఎక్కువగా ఉంటే చర్మాన్ని అంతగా కాపాడుకోవచ్చు అనుకుంటారు. కాని అంకెల్లో తేడానే తప్ప అవి ఇచ్చే ఫలితాల్లో పెద్ద తేడా ఉండదు. మన భారతీయల చర్మానికి ఎస్‌పిఎఫ్ 26 ఉంటే చాలు. అందుకని ఎస్‌పిఎఫ్ 30 ఉన్న క్రీములు, లోషన్లు వాడితే సరిపోతుంది.
ఎలా వాడాలి?
సూర్యకాంతి పడే శరీర భాగాలన్నింటికీ ఇది రాసుకోవాలి. చెవులు, మెడ వెనక భాగాలను అంతగా పట్టించుకోరు కాని వాటికి కూడా రాయాలి. వేసవిలోనే కాకుండా అన్ని కాలాల్లో సన్‌స్క్రీన్‌లోషన్ రాసుకోవాల్సిందే.
ఎప్పుడు రాసుకోవాలి?
వర్గం:మందులు
డీజిల్ ఇంజన్
డీజిల్ ఇంజన్ ఒక అంతర్గత దహన యంత్రం (Internal Combustion Engine or IC Engine). రుడాల్ఫ్ డీజిల్ పేరు మీదుగా దీనికాపేరు వచ్చింది. దీనిలో మెకానికల్ కంప్రెషన్ కారణంగా సిలిండర్‌లోని గాలి అధిక ఉష్ణోగ్రత వలన ఇంధనం మండుతుంది. ఇది డీజిల్ ఇంధనంతో సహా వివిధ రకాల ఇంధనాలపై పనిచేయగలదు. డీజిల్ ఇంజన్లు టు-స్ట్రోక్, ఫోర్-స్ట్రోక్ పిస్టన్ ఇంజిన్‌లుగా అందుబాటులో ఉన్నాయి; అవి సాపేక్షంగా అధిక స్థాయి సామర్థ్యం కలిగి ఉంటాయి. ఇది ఒక స్పార్క్‌ను ఉపయోగించి వాయువుల మిశ్రమాన్ని మండిస్తుంది. ఈ ఇంజిన్ ను 1893 లో రుడాల్ఫ్ డీజిల్ అభివృద్ధి చేశాడు. దాని సంశ్లేషణ ఉష్ణోగ్రత పెట్రోల్‌తో పోలిస్తే తక్కువగా ఉంటుంది. ఇవి ప్రారంభంలో ప్రామాణిక ఆవిరి యంత్రాలకు సమర్థవంతమైన ప్రత్యామ్నాయంగా ఉపయోగించబడ్డాయి. 1910 నుండి జలాంతర్గాముల్లో, ఓడల్లో ఉపయోగిస్తున్నారు. తరువాత ఇది నగర వాహనాలు, ట్రక్కులు, భారీ పరికరాలను మార్చే పవర్ ప్లాంట్లలో ఉపయోగంలోకి వచ్చింది. 1930 లలో కొన్ని వాహనాలలో నెమ్మదిగా ఉపయోగంలోకి వచ్చింది.
సాంకేతికత
thumb|4-స్ట్రోక్-ఇంజిన్ డీజిల్ ఇంజన్లు పిస్టన్ ఇంజిన్‌లు. ఇవి రసాయన శక్తిని ఉష్ణ గతి శక్తిగా మారుస్తాయి. వాటిని రెండు- లేదా నాలుగు-స్ట్రోక్ ఇంజిన్‌లుగా రూపొందించవచ్చు. రుడాల్ఫ్ డీజిల్ రూపొందించిన డీజిల్ సైకిల్ ప్రక్రియ అనేది డీజిల్ ఇంజిన్ కొరకు థర్మోడైనమిక్ పోలిక ప్రక్రియ. ఇది వాస్తవ దహన ప్రక్రియను తగినంతగా సూచించనందున, సీలిజర్ ప్రక్రియను పోలిక ప్రక్రియగా ఉపయోగించడం మంచిది. డీజిల్ ఇంజిన్ లు గాలిని మాత్రమే కంప్రెస్ చేయడం ద్వారా పనిచేస్తాయి. ఇది సిలెండర్ లోపల గాలి ఉష్ణోగ్రతను ఎంత ఎక్కువ స్థాయికి పెంచుందంటే, కంబస్టివ్ ఛాంబర్ లోనికి ఇంజెక్ట్ చేయబడ్డ టోమైజ్డ్ డీజిల్ ఫ్యూయల్ దానంతట అదే మండుతుంది. కంబస్టివ్ కు ముందు ఫ్యూయల్ గాలిలోకి ఇంజెక్ట్ చేయబడటం వల్ల, ఇంధన వ్యాప్తి అసమానంగా ఉంటుంది; దీనిని విజాతీయ వాయు ఇంధన మిశ్రమం అని అంటారు. డీజిల్ ఇంజిన్ ఉత్పత్తి చేసే టార్క్ ఎయిర్ ఫ్యూయల్ నిష్పత్తిని తారుమారు చేయడం ద్వారా నియంత్రించబడుతుంది. పెట్రోల్ ఇంజిన్లలో ఉపయోగించే అధిక పీడన స్పార్క్ ప్లగ్‌లను డీజిల్ ఇంజిన్లలో ఉపయోగించరు. బదులుగా డీజిల్, గాలి మిశ్రమం మీద చాలా ఎక్కువ పీడనం అధిక ఉష్ణోగ్రతకి తీసుకురాబడుతుంది. పీడనం యొక్క నిష్పత్తి సాధారణంగా 15: 1 నుండి 21: 1. కుదింపు స్ట్రోక్ చివరిలో సిలిండర్‌లోకి గాలితో డీజిల్ విడుదల చేయబడుతుంది (ఇంజెక్ట్ చేయబడింది). లోపల అధిక ఉష్ణోగ్రత డీజిల్, ఆక్సిజన్ మధ్య పరస్పర చర్యను ప్రారంభిస్తుంది. ఇది ఒత్తిడిని సృష్టిస్తుంది, యాంత్రిక ప్రక్రియను ప్రారంభిస్తుంది. అంటే, పిస్టన్ ఒత్తిడికి గురవుతుంది, అది క్రాంక్ అవుతుందిగ్లో ప్లగ్ అత్యాధునిక టెక్నాలజీ ప్రకారం ఇంజిన్ స్టార్ట్ చేయడానికి ఉపయోగించబడుతుంది. ఈ ప్లగ్‌లు సిలిండర్ లోపల ఉష్ణోగ్రతను పెంచుతాయి. , ఇది ఇంజిన్ స్టార్ట్ చేయడం సులభం చేస్తుంది.
ఉపయోగం
ఇది అధిక ఉష్ణోగ్రతల వద్ద సులభంగా కాలిపోదు కాబట్టి, సాయుధ వాహనాలు, సైనిక వాహనాలు అలాగే ట్యాంకుల్లో డీజిల్ ఉపయోగించబడుతుంది. డీజిల్ ఇంజన్‌లు చాలా టార్క్‌ను అందించగలవు. అందువల్ల, ఇది సరుకు రవాణా ట్రక్కులు మరియు ట్రాక్టర్లలో కూడా ఉపయోగించబడుతుంది.ఆధునిక ఈ డీజిల్ ఇంజన్ కార్లలో కూడా ఉపయోగించబడుతుంది. ఇది పెట్రోల్ వలె ఎక్కువ CO2 మరియు గ్రీన్హౌస్ వాయువులను వెలువరచదు, పెట్రోలు లో పోలిస్తే ఈ వాహనాలు ఒక లీటర్ ఇంధనానికి ఎక్కువ మైలేజ్ ఇస్తున్నాయి.
మూలాలు
వర్గం:వాహనాలు వర్గం:ఇంజన్
ఉమేష్ కత్తి
ఉమేష్ విశ్వనాథ్ కత్తి కర్ణాటక రాష్ట్రానికి చెందిన రాజకీయ నాయకుడు. ఆయన బిన్నీపెట్ & 	గోవిందరాజ్ నగర్ అసెంబ్లీ నియోజకవర్గాల నుండి ఆరు సార్లు ఎమ్మెల్యేగా గెలిచి, 04 ఆగష్టు నుండి  బసవరాజు బొమ్మై మంత్రివర్గంలో అడవులు, ఆహారం, పౌర సరఫరాలు, వినియోగదారుల వ్యవహారాల శాఖల  మంత్రిగా భాద్యతలు నిర్వహిస్తున్నాడు.
రాజకీయ జీవితం
ఉమేశ్ కత్తి తన తండ్రి విశ్వనాధ్ కట్టి మరణాంతరం 1985లో రాజకీయాల్లోకి వచ్చాడు. ఆయన 1985లో జరిగిన ఉప ఎన్నికల్లో జనతా పార్టీ తరపున పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఉమేశ్ కట్టి 1989, 1994, 1999, 2008, 2008 ఉప ఎన్నిక, 2013, 2018లో వరుసగా ఎనిమిది సార్లు ఎమ్మెల్యేగా ఎన్నికయ్యాడు. ఆయన 1996లో జనతా దళ్ ప్రభుత్వంలో చెక్కర & పబ్లిక్ వర్క్స్ శాఖ మంత్రిగా పని చేశాడు. అనంతరం బిజెపి పార్టీలో చేరి 2008లో ఉద్యానవన, వ్యవసాయ శాఖ మంత్రిగా పని చేశాడు. ఉమేశ్ కట్టి 2018లో జరిగిన అసెంబ్లీ హుక్కేరి నియోజకవరం నుండి ఎనిమిది సార్లు ఎమ్మెల్యేగా గెలిచి రికార్డు సృష్టించాడు.
ఉమేష్ కత్తి బసవరాజు బొమ్మై మంత్రివర్గంలో కర్ణాటక ఆహార, పౌరసరఫరాల శాఖ మంత్రిగా 2021 జనవరి 21న భాద్యతలు చేపట్టాడు.
మరణం
ఉమేష్ కత్తి 2022 సెప్టెంబరు 6 రాత్రి గుండెపోటుతో డాలర్స్ కాలనీలోని తన నివాసంలో మరణించాడు. ఆయనకు భార్య, కుమారుడు, కుమార్తె ఉన్నారు.
మూలాలు
వర్గం:కర్ణాటక రాజకీయ నాయకులు వర్గం:కర్ణాటక వ్యక్తులు వర్గం:1961 జననాలు వర్గం:భారతీయ జనతా పార్టీ రాజకీయ నాయకులు
ధామ్ రాయ్ జగన్నాథ దేవాలయం
ధామ్ రాయ్ జగన్నాథ దేవాలయం (బెంగాలీ: ধামরাই জগন্নাথ রথ) బంగ్లాదేశ్‌లోని ధామ్ రాయ్ లో ఉన్న పవిత్ర హిందూ దేవాలయం. ఇక్కడి ప్రధాన ఆరాధ్య దైవం జగన్నాథుడు. ఈ దేవాలయం రథం ఆకారంలో ఉంటుంది. సంవత్సరానికి ఒకసారి జరిగే జగన్నాథుడి రథయాత్ర వేలాది మంది ప్రజలను ఆకర్షిస్తున్న ఒక ప్రసిద్ధ హిందూ పండుగ. బంగ్లాదేశ్‌లోని హిందూ సమాజానికి ధామ్ రాయ్ లోని ఈ రథయాత్ర అత్యంత ముఖ్యమైన కార్యక్రమాలలో ఒకటి. జగన్నాథుడిని హిందువులు విష్ణువు అవతారంగా విశ్వసిస్తారు.
చరిత్ర
ప్రచురితం కాని పత్రాలు, రికార్డుల నుండి ధామ్ రాయ్ రథం సుమారు 400 సంవత్సరాల నాటిదని చెప్పబడుతోంది. బంగ్లా సంవత్సరం 1079 (గ్రెగోరియన్ క్యాలెండర్‌ లో 1672కి సంబంధించినది) నుండి 1204 (సా.శ. 1697) వరకు ఉనికిలో ఉన్న రథం వెదురుతో తయారు చేయబడిందని ఆ రికార్డుల నుండి తెలిసింది. అయితే, ఈ వెదురుతో చేసిన రథం స్థానంలో చెక్కతో చేసినది ఎలా వచ్చిందో తెలియదు. 1204 నుండి 1340 మధ్య కాలంలో బలియాటి (ప్రస్తుతం సతురియా ఉపజిల్లాలో ఉంది) జమీందార్లు (ఫ్యూడల్ భూస్వాములు) నాలుగు రథాలను తయారు చేశారని, దాని నిర్మాణానికి సంబంధించిన అన్ని ఖర్చులను వారు భరించారని ప్రచురించని మూలాలు పేర్కొన్నాయి.
చివరిది నిర్మించడానికి ఒక సంవత్సరం సమయం పట్టింది. ధామ్రై, కలియాకోయిర్, సతురియా, సింగైర్ ప్రాంతాల వడ్రంగులు సంయుక్తంగా 60 అడుగుల ఎత్తు, 45 అడుగుల వెడల్పు కలిగిన రథాన్ని తయారు చేయడానికి పనిచేశారు, దీని నిర్మాణం 1340 లో పూర్తయింది. కొత్తగా నిర్మించిన రథాలు మూడు అంతస్తులుగా ఉన్నాయి. మొదటి, రెండవ అంతస్తులలో ప్రతిదానిలో నాలుగు 6 నాలుగు గదులు, పై అంతస్తులో ఒక గది ఉన్నాయి. ఈ గదులు లేదా గదులను 'నోబోరోట్నో' అని పిలుస్తారు. రథానికి 32 పెద్ద చెక్క చక్రాలు ఉన్నాయి. ముందు రెండు చెక్క గుర్రాలు అలాగే హిందూ దేవతల విగ్రహాలు పెయింటింగ్‌లతో అలంకరించబడ్డాయి. రథాన్ని లాగడానికి సుమారు 1000 కిలోగ్రాముల జ్యూట్ ఫైబర్‌తో తయారు చేసిన మందపాటి తాడులను ఉపయోగిస్తారు. అది లాగబడుతుండగా, వీధిలో, పైకప్పు మీద వరుసలో ఉన్న ప్రజలు హర్షధ్వానాలు, నినాదాలతో రథంపై అరటిపండ్లు, చక్కెరను కురిపిస్తారు.
1950లో 'జమీందారీ' విధానాన్ని రద్దు చేసిన తర్వాత, తంగైల్‌లోని మీర్జాపూర్‌కు చెందిన రే బహదూర్ రణదా ప్రోసాద్ షాహా రథోత్సవాన్ని వైభవంగా నిర్వహించడానికి విస్తృతమైన మద్దతు, ఆర్థిక సహాయం అందించాడు.
పాకిస్థాన్ తో యుద్ధం 1971లో ప్రారంభమైంది. ఈ గంభీరమైన చారిత్రాత్మక రథాన్ని పాకిస్తాన్ సైన్యం దహనం చేసింది. బంగ్లాదేశ్ స్వాతంత్ర్యం పొందిన తరువాత, సంవత్సరానికి ఒకసారి జరువుకునే రథోత్సవ పండుగ సంప్రదాయాన్ని కొనసాగించడానికి, శ్రీ సాహా, శ్రీమతి జోయా పతి, జస్టిస్ దేబేష్ భట్టాచార్య, గౌరో గోపాల్ సాహా, ఠాకూర్ గోపాల్ కుమార్తెల సహకారంతో వెదురుతో తాత్కాలిక రథం నిర్మించబడింది.
ప్రస్తుత రథం
2006 సంవత్సరంలో అప్పటి బంగ్లాదేశ్‌లోని భారత హైకమీషనర్ శ్రీమతి బినా సిక్రి కొత్త రథాన్ని నిర్మించడంలో ఆర్థిక సహాయం అందజేస్తానని హామీ ఇచ్చింది. తత్ఫలితంగా, 2010లో మూడు అంతస్తుల రథం నిర్మించబడింది. ఈ కొత్త రథం 27 అడుగుల పొడవు, అదే వెడల్పుతో ఉంది. ఇది 15 చక్రాలను కలిగి, వివిధ దేవుళ్ళ, దేవతల విగ్రహాలతో అలంకరించబడి ఉంటుంది. ధామ్ రాయ్లోని స్థానిక ప్రజల రథ కమిటీ, Mr. R.P. సాహా కుమారుడు శ్రీ. రాజీబ్ సాహాతో ప్రధాన పోషకుడిగా, ఈ వార్షిక పండుగను నిర్వహిస్తోంది.
ఈ రథ యాత్ర మాధవ్ ఆలయం నుండి గోప్ నగర్ ఆలయం వరకు కొనసాగుతుంది, ఇది అత్తమామల ఇల్లుగా పరిగణించబడుతుంది, ఈ రెండిటి మధ్య అర కిలోమీటరు దూరం ఉంటుంది. పండుగ సందర్భంగా, భక్తులు రథాన్ని తాళ్లతో లాగి గోప్ నగర్ ఆలయానికి తీసుకువస్తారు. ఒక వారం తర్వాత రథం మళ్లీ మాధవ్ మందిర్‌కు లాగబడుతుంది, దీనిని "ఉల్టో రథ్" (తిరుగు ప్రయాణం) అని పిలుస్తారు.
రథోత్సవం
రథోత్సవం లేదా రథ మేళా (রথ মেলা), బెంగాలీ క్యాలెండర్‌తో అనుసంధానించబడి ఉంటుంది. ఇది బెంగాలీ నెల ఆశాఢం (আষাঢ়) లో జరుగుతుంది. చంద్రుని రెండవ త్రైమాసికంలో తేదీ నిర్ణయించబడుతుంది. సాధారణంగా, జూన్ లో ఉంటుంది, కానీ కొన్నిసార్లు ఇది జూలైలో కూడా జరుగుతుంది. ఈ సమయాల్లో ధామ్ రాయ్ ప్రధాన రహదారి వెంబడి వేడుకలు జరుగుతాయి.
వివిధ రకాల ఉత్పత్తుల విక్రయం కోసం ఏర్పాటు చేయబడిన వివిధ స్టాల్స్‌తో పాటు, అన్ని వర్గాల, మత విశ్వాసాలకు అతీతంగా ప్రజలకు వినోదాన్ని అందించడానికి సర్కస్, తోలుబొమ్మ ప్రదర్శనలు కూడా జరుగితాయి.
మూలాలు
వర్గం:బంగ్లాదేశ్ లోని ప్రపంచ సంస్కృతి స్థలాలు వర్గం:దేవాలయాలు వర్గం:బంగ్లాదేశ్
నదౌన్ శాసనసభ నియోజకవర్గం
నదౌన్ శాసనసభ నియోజకవర్గం హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం హమీర్‌పూర్ జిల్లా, హమీర్‌పూర్ లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.
మూలాలు
వర్గం:హిమాచల్ ప్రదేశ్ శాసనసభ నియోజకవర్గాలు
స్నిగ్ధ
స్నిగ్ధ ఒక తెలుగు సినీ నటి. ఎక్కువగా సహాయ పాత్రలు పోషించింది. 2011 లో నందినీ రెడ్డి దర్శకత్వంలో వచ్చిన అలా మొదలైంది చిత్రం ద్వారా సినిమాల్లోకి వచ్చింది.
ప్రారంభ జీవితం
స్నిగ్ధ ఆంధ్రప్రదేశ్ రాష్ట్రంలోని రాజమండ్రి నగరంలో జగదీష్ రాజేశ్వరి దంపతులకు జన్మించింది. ఆమె తండ్రి జగదీష్ డాక్టర్, తల్లి గృహిణి. ఆమె ఏలూరు లోని సి.ఆర్ రెడ్డి కళాశాలలో ఎం.బి.ఎ చదువుతున్నప్పుడు బంగారు పతకం సాధించింది. ఆమె సినిమాలలోనికి రాకముందు ఆమె హైదరాబాదులోని లాజికల్ బైట్స్ లో హెచ్.ఆర్ మేనేజరుగా పనిచేసింది.
కెరీర్
ఆమె సినిమా రంగ ప్రవేశం నందినిరెడ్డి దర్శకత్వంలో మొదలైన అలా మొదలైంది. ఆమె ఈచిత్రంలో పింకీ పాత్రలో ముఖ్యతారాగణమైన నాని, నిత్యా మీనన్ లకు స్నేహితురాలిగా నటించింది. ఆమె మేం వయసుకు వచ్చాం, రొటీన్ లవ్ స్టోరీ, కిట్టు ఉన్నాడు జాగ్రత్త, దమ్ము చిత్రాలలో కూడా నటించింది. ఆమె నటనతో పాటు లఘు చిత్రాలలో సంగీత స్వరకల్పన చేస్తున్నారు. ఆమె సంగీతకారిణి కూడా. 2015వ నంవత్సరంలో నటించిన జత కలిసే చిత్రంలో ఉత్తమ హాస్యనటిగా ఆంధ్రప్రదేశ్ ప్రభుత్వం నంది పురస్కారంతో సన్మానించింది.
ఇతర లింకులు
వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
గాలొవాలి
భౌగోళికం, జనాభా
Galowali (331) అన్నది అమృత్‌సర్ జిల్లాకు చెందిన అమృత్‌సర్ ఒకటో తాలూకాలోని గ్రామం, ఇది 2011 జనగణన ప్రకారం 645 ఇళ్లతో మొత్తం 3652 జనాభాతో 490 హెక్టార్లలో విస్తరించి ఉంది. సమీప పట్టణమైన Majitha అన్నది 2 కి.మీ. దూరంలో ఉంది. గ్రామంలో మగవారి సంఖ్య 1879, ఆడవారి సంఖ్య 1773గా ఉంది. షెడ్యూల్డ్ కులాల సంఖ్య 3448 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37434.
విద్యా సౌకర్యాలు
* ﻿﻿* గ్రామంలో 1 ప్రభుత్వ బాలబడి ఉంది. గ్రామంలో 1 ప్రైవేటు బాలల బడి ఉంది. సమీపమాధ్యమిక పాఠశాలలు (Dadupura )గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Majitha)గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Majitha)గ్రామానికి 5 నుంచి 10 కిలోమీటర్ల లోపే ఉంది.
తాగు నీరు
నది / కాలువ నీరుగ్రామంలో ఉంది.
పారిశుధ్యం
స్నానపు గదులతో కూడిన సామాజిక మరుగుదొడ్లుగ్రామంలో ఉంది. స్నానపు గదులు లేని సామాజిక మరుగుదొడ్లుగ్రామంలో ఉంది.
సమాచార, రవాణా సౌకర్యాలు
. పబ్లిక్ బస్సు సర్వీసుగ్రామంలో లేదు. సమీపపబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది. ఆటోలుగ్రామంలో లేదు. సమీపఆటోలు గ్రామానికి 10 కిలోమీటర్ల కన్నా దూరంలో ఉంది. టాక్సీలుగ్రామంలో లేదు. సమీపటాక్సీలు గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
సమీపఏటియం గ్రామానికి 10 కిలోమీటర్ల కన్నా దూరంలో ఉంది. సహకార బ్యాంకుగ్రామంలో లేదు.
ఆరోగ్యం, పోషణ, వినోద సౌకర్యాలు
..
విద్యుత్తు
10 గంటల పాటు (రోజుకు) గృహావసరాల నిమిత్తం వేసవి(ఏప్రిల్-సెప్టెంబర్)లో విద్యుత్ సరఫరాగ్రామంలో ఉంది. 11 గంటల పాటు (రోజుకు) గృహావసరాల నిమిత్తం చలికాలం(అక్టోబర్-మార్చి)లో విద్యుత్ సరఫరాగ్రామంలో ఉంది. 1 . 1.
.
భూమి వినియోగం
Galowali (331) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
మూలాలు
వర్గం:అమృత్‌సర్ వర్గం:అమృత్ సర్ -1 తాలూకా గ్రామాలు
కోట ప్రసాద్
right|thumb|కోట ప్రసాద్
కోట ప్రసాద్ (కోట వెంకట ఆంజనేయ ప్రసాద్) తెలుగు సినిమా నటుడు. అతను సినీ నటుడు అయిన కోట శ్రీనివాసరావు కుమారుడు.
జీవిత విశేషాలు
అతను కోట శ్రీనివాసరావు, రుక్మిణి దంపతులకు జన్మించాడు. అతని స్వస్థలం విజయవాడ దగ్గర కంకిపాడు. హైదరాబాదులో నివాసం ఉండేవాడు. అతను యం.బి.ఎ చదివాడు. అతని భార్య మోనాలీ. వారికి ఇద్దరు కుమారులు. వారు శ్రీనివాసరావు, శ్రీహర్ష.
అతను జె.డి.చక్రవర్తి దర్సకత్వంలో జగపతి బాబు కధానాయకుడు గా వచ్చిన సిద్ధం  చిత్రం ద్వారా తెలుగు సినిమా పరిశ్రమకు  పరిచయమయ్యాడు. ప్రతినాయకునిగా  నటించాడు.
అతను 2010 జూన్ 20 న బైక్ మీద వస్తుండగా శంషాబాద్ సమీపంలో జరిగిన రోడ్డు ప్రమాదంలో మరణించాడు. మరణించేనాటికి అతని వయస్సు 39 సంవత్సరాలు.
బాహ్య లంకెలు
వర్గం:తెలుగు సినిమా నటులు వర్గం:2010 మరణాలు వర్గం:జనన సంవత్సరం తప్పిపోయినవి వర్గం:రోడ్డు ప్రమాదంలో మరణించినవారు
మాధబి పూరి బుచ్
మాధబి పూరి బుచ్ క్యాపిటల్ మార్కెట్ల నియంత్రణ సంస్థ సెబీ (సెక్యూరిటీస్ అండ్ ఎక్ఛేంజ్ బోర్డు ఆఫ్ ఇండియా) చైర్మన్ పదవి చేపట్టిన తొలిమహిళ. 2002 మార్చి 2 తో మూడేళ్ల పదవీకాలం ప్రారంభమవుతుంది. ఈ పదవిలో 2002 తర్వాత భారత పరిపాలనసేవల లోని వ్యక్తి కాకపోవడం కూడా విశేషం.
వ్యక్తిగత జీవితం
మహారాష్ట్ర లోని ముంబై లో 1966 జనవరి 12న జన్మించిన మాధబి పూరి బుచ్, ప్రాధమిక విద్యాభాస్యం ఢిల్లీ హైస్కూల్ లో జరిగింది. సెయింట్‌ స్టీఫెన్స్‌ కాలేజీ నుంచి డిగ్రీ పట్టా, పొందింది. అహ్మదాబాద్ ఐఐఎం నుంచి ఎంబీఏ పూర్తి చేసింది. 2008 నవంబరు 26న ముంబైలో టెర్రిరిస్టుల దాడి జరిగినప్పుడు చిక్కుకుపోయిన కార్పొరేట్‌ లీడర్లలో ఈమె ఒకరు.
వృత్తి జీవితం
మాధవి పూరి బచ్ 1989లో ఐసీఐసీఐ బ్యాంక్‌లో చేరి వివిధ హోదాల్లో పని చేసింది. మార్కెటింగ్ & సేల్స్ విభాగాధిపతి గా 1997 నుండి 2002 వరకు, ఉత్పత్తి అభివృద్ధి విభాగాధిపతిగా  2002 నుండి  2003 వరకు, 2004 నుండి 2006 వరకు రోజువారి కార్యక్రమాల అధిపతిగా,  2009 ఫిబ్రవరి నుంచి 2011  మే, వరకు ఐసీఐసీఐ సెక్యూరిటీస్‌కు నిర్వహణ సంచాలకునిగా, ప్రధాన నిర్వహణ అధికారి గా బాధ్యతలు నిర్వహించింది. 2011లో సింగపూర్‌ లో గ్రేటర్‌ పసిఫిక్‌ క్యాపిటల్‌ లో వ్యాపార అభివృద్ధి విభాగాధిపతిగా, 2011 నుండి 2017 వరకు ఐడియా సెల్యూలర్  సంచాలక మండలిలో  కార్యనిర్వాహక బాధ్యత లేని సంచాలకునిగా, 2017 ఏప్రిల్ 5 నుంచి 2021 అక్టోబరు 4 వరకు సెబీ పూర్తి స్థాయి సభ్యురాలుగా పని చేసింది. ఆమె 2022 ఫిబ్రవరి 28న సెక్యూరిటీస్ అండ్ ఎక్స్చేంజ్ బోర్డు ఆఫ్ ఇండియా చైర్మన్‌గా నియమితురాలై 2022 మార్చి 2న చైర్మన్‌గా భాద్యతలు చేపట్టింది. ఆమె ఈ పదవిలో మూడేళ్లపాటు పని చేయనుంది.
మూలాలు
వర్గం:1966 జననాలు
అలనా ఇవాన్స్
అలనా ఇవాన్స్  ఒక అమెరికన్ చలన చిత్ర, నీలిచిత్రాల నటి.
బయటి లింకులు
వర్గం:జీవిస్తున్న ప్రజలు వర్గం:1976 జననాలు వర్గం:అమెరికా సినిమా నటీమణులు వర్గం:నీలిచిత్రాల నటీమణులు
హై జంప్
హై జంప్ అనేది వ్యాయామక్రీడా రంగానికి సంబంధించిన సంగతి. ఏ పరికరాల సాయం లేకుండా క్రీడాకారులు కొలవబడిన ఎత్తుల వద్ద ఉంచబడిన ఒక సమాంతర బార్ మీదుగా జంప్ చేస్తారు. ఈ హై జంప్ ను మొదట 19 వ శతాబ్దంలో ఇంగ్లాండ్ లో అభ్యసించేవారు. ఇది 1896లో పురుషులకు, 1928లో మహిళలకు ఒలింపిక్ క్రీడ అయ్యింది. ఈ క్రీడకు సంబంధించి 1865లో తయారు చేయబడిన నియమాలు నేటికీ ఉన్నాయి. ఈ విధంగా, ప్రతి అథ్లెట్‌కు ప్రతి ఎత్తుపై మూడు ప్రయత్నాలు ఉంటాయి. అథ్లెట్లు బార్‌ను తాకడానికి అనుమతించబడతారు కానీ వారు దానిని పడగొట్టకూడదు.
పురుషుల ప్రపంచ రికార్డు 2.45 మీటర్లను 1993లో జేవియర్ సోటోమేయర్ (క్యూబా) నెలకొల్పాడు. మహిళల ప్రపంచ రికార్డు 2.09 మీటర్లు స్టెఫ్కా కోస్టాడినోవా పేరిట ఉంది. ఇది 1987లో సెట్ చేయబడింది.
ప్రముఖ హైజంపర్లు
డిక్ ఫోస్బరీ (యునైటెడ్ స్టేట్స్): ఫోస్బరీ ఫ్లాప్ టెక్నిక్ యొక్క ఆవిష్కర్త మరియు ఒలింపిక్ బంగారు పతక విజేత. జేవియర్ సోటోమేయర్ (క్యూబా): పురుషుల హైజంప్‌లో 2.45 మీటర్లు (8 అడుగుల 0.46 అంగుళాలు) ఎత్తుతో ప్రస్తుత ప్రపంచ రికార్డు హోల్డర్. స్టెఫ్కా కోస్టాడినోవా (బల్గేరియా): 2.09 మీటర్ల (6 అడుగుల 10.28 అంగుళాలు) ఎత్తును క్లియర్ చేస్తూ మహిళల ప్రపంచ రికార్డు హోల్డర్.
మూలాలు
వర్గం:క్రీడలు వర్గం:హై జంప్
లారేసి
thumb|190px|[[Cassytha filiformis]] thumb|190px|Leaves of [[Malabathrum|Cinnamomum tamala - (Malabathrum or Tejpat)]] thumb|190px|Fresh leaves and flower buds of [[Laurus nobilis]]
లారేసి (లాటిన్ Lauraceae) పుష్పించే మొక్కలలోని ఒక కుటుంబం. ఇందులో సుమారు 55 ప్రజాతులు, 2000 పైగా జాతుల మొక్కలున్నాయి. ఇవి ఎక్కువగా ఆసియాలో విస్తరించాయి.
ఇందులో దాల్చిన చెక్క, కర్పూరం ముఖ్యమైన ఉత్పాదనలు.
ప్రజాతులు
వర్గం:లారేసి
బాపట్ల రైల్వే స్టేషను
బాపట్ల రైల్వే స్టేషను భారతదేశంలోని ఆంధ్ర ప్రదేశ్ రాష్ట్రంలో బాపట్ల జిల్లా, బాపట్ల పట్టణం వద్ద ఉంది. ఇది దక్షిణ మధ్య రైల్వే జోన్, విజయవాడ రైల్వే డివిజను పరిపాలన కింద ఉంది. ఇది దేశంలో 394 వ రద్దీగా ఉండే స్టేషను.
స్టేషను వర్గం
బాపట్ల రైల్వే స్టేషను దక్షిణ మధ్య రైల్వే జోన్ లో విజయవాడ రైల్వే డివిజను లోని 1. కావలి 2. సింగరాయకొండ 3. బాపట్ల 4. నిడదవోలు జంక్షన్ 5. కాకినాడ పోర్ట్ 6. అన్నవరం 7. నర్సాపురం 8. పాలకొల్లు 9. భీమవరం జంక్షన్ 10. తణుకు 11. గుడివాడ జంక్షన్ 12. మచిలీపట్నం - బి వర్గం స్టేషన్లలో ఇది ఒకటి.
మూలాలు
వర్గం:విజయవాడ రైల్వే డివిజను స్టేషన్లు
రామాయంపేట పురపాలకసంఘం
రామాయంపేట పురపాలకసంఘం, తెలంగాణ రాష్ట్రం, మెదక్ జిల్లా కు చెందిన ఒక పట్టణ స్థానిక స్వపరిపాలన సంస్థ. రామాయంపేట పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోకసభ నియోజకవర్గం లోని మెదక్ శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న రామాయంపేట, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
రామాయంపేట 12.02 చదరపు కిలోమీటర్ల విస్తీర్ణంలోఉంది. ఇది °N, °W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 85 కిలోమీటర్ల దూరంలో, జిల్లా కేంద్రం మెదక్ నుండి 60 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 17860 మంది కాగా, అందులో 8774 మంది పురుషులు, 9086 మంది మహిళలు ఉన్నారు. 4820 గృహాలు ఉన్నాయి. ఇది పరిపాలనా పరంగా మునిసిపాలిటీ 20 రెవెన్యూ వార్డులుగా విభజించబడింది.
వెలుపలి లంకెలు
వర్గం:మెదక్ జిల్లా పురపాలక సంఘాలు వర్గం:2018 స్థాపితాలు
శ్యామయ్య అయ్యంగార్
హైదర్ అలీ, టిప్పు సుల్తాన్ కాలంలో పోలీసు, పోస్టాఫీసు మంత్రి. పోస్టాఫీసు ఇంటెలిజెన్స్ విభాగంగా కూడా పనిచేసేది. అతణ్ణి అంచే శ్యామయ్య అని కూడా అంటారు. వాసుదేవ అయ్యంగార్ కుమారుడు. అతను కర్ణాటక, కోలార్ జిల్లా, బంగారపేట లోని బుడికోటె వద్ద గల శూలికుంటె గ్రామానికి చెందినవాడు. శ్యామయ్య యువకుడిగా ఉన్నప్పుడు హైదర్‌ను కలిశాడు. 1776 లో తపాలా కార్యాలయం, పోలీసు (యాంచె గురితన) అధిపతిగా నియమితుడయ్యాడు. ఈ పదవిలో అతను అత్యున్నత స్థాయికి ఎదిగాడు (కొంతమంది చరిత్రకారులు ఈ తేదీని 1779 అని అంటారు). అతన్ని గొడుగు, పతకం, ముత్యాల హారంతో సత్కరించారు. హైదర్ అలీ నుండి 5000 వరహాలను బహుమతిగాను 1000 వరహాలను భత్యంగానూ పొందాడు.
టిప్పు సుల్తాన్ కాలంలో, 1783 లో టిప్పును పడగొట్టడానికీ, తిరిగి హిందూ రాజును స్థాపించడానికీ కుట్ర జరిగింది. దానికి శ్యామయ్య నాయకుడని నమ్మారు. చాలా మంది కుట్రదారులను తక్షణమే చంపేసారు. శ్యామయ్యకు ఆ శిక్ష ఎందుకు పడలేదో తెలియదు. టిప్పు అతన్ని భారీ ఇనుప గొలుసులతో ఉంచమని ఆదేశించాడని, అప్పుడప్పుడూ ఆహారం ఇచ్చేవారని, బహిరంగంగా కొట్టేవారని, వీపు పైన కారం అద్దేవారనీ, ఆ తరువాత కళ్ళు పీకేసారనీ భావిస్తారు.
శ్యామయ్య, అతని సోదరుడు రంగయ్య తిరుగుబాటులో తమకు ఎటువంటి ప్రమేయమూ లేదని చివరి వరకూ ఖండిస్తూనే ఉన్నారు. దర్బారులోని ఇతర మంత్రులు అతడిపై అసూయతో వేసిన రాజకీయ కుట్రకు శ్యామయ్య బలయ్యాడని ఆయన కుటుంబ అనుచరులు భావిస్తారు. 1784 లో శ్యామయ్యను చంపేసారని కొన్ని కథనాలు చెబుతున్నాయి, అయితే 1793 లో శూలికుంటే వద్ద సాంటే (వీక్లీ మార్కెట్) నడపడానికి టిప్పు నుండి సనద్ (అనుమతి / మంజూరు) అందుకున్నాడనీ, 1821 లో అతనికి ఒక కుమారుడు జన్మించాడని ఇనామ్ రికార్డ్స్ చూపిస్తున్నాయి.
చివరి ఆంగ్లో-మైసూర్ యుద్ధంలో శ్యామయ్య కుమారుడు ఆంగ్లేయులకు వ్యతిరేకంగా పోరాడి, ఛాతీలో తుపాకీ కాల్పుల కారణంగా చనిపోయినప్పుడు టిప్పు శ్యామయ్యను క్షమించాడని గిడ్వానిస్ పుస్తకం సూచిస్తుంది. శ్యామయ్య అన్నయ్య రంగయ్య అయ్యంగార్ కూడా టిప్పు కింద పనిచేసిన ఉన్నతాధికారి. అతని తమ్ముడు అప్రమేయకు కూడా ప్రభుత్వంలో స్థానం లభించింది.
అతన్ని అనేక రికార్డులలో అంచే శ్యామయ్య, ఇంచివాలా, అంచెవాలా, షామియా అని కూడా ప్రస్తావించారు. రంగయ్యను కూడా బంగియా, రగియా అని చాలా రికార్డులలో పేర్కొన్నారు.
టిప్పు సుల్తాన్ కి వెన్నుపోటు పొడవడానికి ప్రయత్నించినది మీర్ సాదిక్. ప్రమాదవశాత్తు టిప్పు సుల్తాన్ మీర్ సాదిక్ ని కాకుండా శ్యామయ్యని అనుమానించడం జరిగింది.
మూలాలు
వర్గం:మైసూరు రాజ్యము వర్గం:కర్ణాటక వ్యక్తులు వర్గం:కర్ణాటక
కంచికచర్ల మండలం
కంచికచర్ల మండలం. ఆంధ్రప్రదేశ్ రాష్ట్రం ఎన్టీఆర్ జిల్లాకు చెందిన మండలం.
ఢంకా
ఈ పత్రిక 1935లో ప్రారంభమై మద్రాసు నుండి వెలువడేది. సుమారు మూడు దశాబ్దాలు నడిచింది. బి.టి. నరసింహాచారి ఈ పత్రికను నడిపాడు. ఈ పత్రికలో కథలు, కవితలు, నాటికలు, పుస్తక సమీక్షలు మొదలైనవి ఉన్నాయి. ఈ పత్రిక దీపావళి, సంక్రాతి సందర్భాలలో ప్రత్యేక సంచికలు వెలువరించింది.
1961 డిసెంబరు సంచికలో ఈ క్రింది రచనలు ఉన్నాయి.
ఇంకా ఈ పత్రికలో ద్వివేదుల సోమనాథశాస్త్రి, టేకుమళ్ల కామేశ్వరరావు, జలసూత్రం రుక్మిణీనాథశాస్త్రి, పెద్దిభొట్ల సుబ్బరామయ్య, కవికొండల వేంకటరావు, ఇసుకపల్లి నరసింహశాస్త్రి, నిష్టల వెంకటరమణమూర్తి, శ్రీరంగం శ్రీనివాసరావు, చాగంటి సోమయాజులు, కోటమర్తి చినరఘుపతిరావు, దుత్తా దుర్గాప్రసాద్, వేలూరి శివరామశాస్త్రి, తాళ్లూరు నాగేశ్వరరావు, తూమాటి దొణప్ప మొదలైన వారు రచనలు చేశారు.
మూలాలు
వర్గం:తెలుగు పత్రికలు వర్గం:తెలుగు మాస పత్రికలు వర్గం:1935 తెలుగు పత్రికలు
అర్చన జోగ్లేకర్
అర్చన జోగ్లేకర్, మహారాష్ట్ర కు చెందిన సినిమా నటి, శాస్త్రీయ నృత్యకారిణి. మరాఠీ, ఒడియా, హిందీ సినిమాలు, టెలివిజన్ సీరియల్స్‌లో నటించింది.
సినిమారంగం
సన్సార్ (హిందీ), ఏకా పేక్ష ఏక్ (మరాఠీ), అనాపేక్షిత్ (మరాఠీ) సినిమాలో నటించి గుర్తింపు పొందింది. కథక్ డ్యాన్సర్, కొరియోగ్రాఫర్. కథక్ నృత్య కళాకారిణి, శిక్షకురాలైన తన తల్లి ఆశా జోగ్లేకర్ ద్వారా కథక్‌లో శిక్షణ పొందింది. 1963లో, తల్లి ముంబైలో అర్చన నృత్యాలయ అనే నృత్య పాఠశాలను స్థాపించింది. 1999లో, జోగ్లేకర్ యుఎస్ లోని న్యూజెర్సీలో ఈ డ్యాన్స్ స్కూల్ శాఖను ప్రారంభించింది.
బయటి లింకులు
వర్గం:1965 జననాలు వర్గం:ఒరియా సినిమా నటీమణులు వర్గం:హిందీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
పొంగనాలు
పొంగనాలు లేదా గుంత పొంగనాలు దక్షిణ భారతదేశం లో తినబడే ఒక అల్పాహారం. గుంటలుగా ఉండే పెనం లో పులిసిన దోసె పిండిని నూనెలో వేయించి తయారు చేస్తారు. తమిళం లో వీటిని పణియారం/కుళిప్పణియారం అని, కన్నడంలో పడ్డు అని వ్యవహరిస్తారు.
ఇతర లింకులు
HOW TO MAKE KARA KUZHI PANIYARAM
వర్గం:వంటలు
చింతపూర్ణి శాసనసభ నియోజకవర్గం
మూలాలు
వర్గం:హిమాచల్ ప్రదేశ్ శాసనసభ నియోజకవర్గాలు
చీరాల రైల్వే స్టేషను
చీరాల రైల్వే స్టేషను భారతదేశంలోని ఆంధ్ర ప్రదేశ్ రాష్ట్రంలో బాపట్ల జిల్లా, చీరాల పట్టణం వద్ద ఉంది. ఇది దక్షిణ మధ్య రైల్వే జోన్, విజయవాడ రైల్వే డివిజను పరిపాలన కింద ఉంది.
చరిత్ర
విజయవాడ-చెన్నై లింక్ 1899 సం.లో స్థాపించబడింది..
మూలాలు
వర్గం:విజయవాడ రైల్వే డివిజను స్టేషన్లు
వల్లభనేని జనార్ధన్
వల్లభనేని జనార్ధన్ (1959 సెప్టెంబర్ 25 - 2022 డిసెంబరు 29) తెలుగు సినీ నటుడు, దర్శకుడు, నిర్మాత. అతను 120కి పైగా సినిమాల్లో నటించాడు.
వ్యక్తిగత జీవితం
అతను విజయవాడ లో 1959లో రాఘవేంద్ర రావు, శేష చంద్రావతి దంపతులకు జన్మించాడు. లయోలా పబ్లిక్ స్కూలులో, శాతవాహన కళాశాలలో చదువుకున్నాడు. కళాశాలలో చదువుతున్నప్పుడే నాటకాల్లో నటించేవాడు. కళాశాల విద్య అనంతరం "కళామాధురి" పేరుతో నాటక సంస్థను ప్రారంభించాడు. నాటకాలలో నటునిగా దర్శకునిగా నాటకాభిమానుల ప్రశంసలు పొందాడు. తరువాత చిత్ర పరిశ్రమలో అడుగుపెట్టాడు. అతనికి నిర్మాత కుమార్జీ బాగా తెలిసిన వ్యక్తి కావడంతో అతన్ని కలిసాడు.
సినిమా జీవితం
ఆయన మొదటి సినిమా 1980లో కె. రాఘవేంద్రరావు దర్శకత్వంలో వచ్చిన గజదొంగ. ఆ తరువాత తిరుగులేని మనిషి, కృష్ణం రాజు నటించిన రగిలే జ్వాల చిత్రాలలో పనిచేసాడు. కొండవీటి సింహం సినిమాకి కూడా పనిచేసాడు కానీ మధ్యలో వచ్చేసాడు. రాగానే "అర్జున్ ఆర్ట్స్" అనే స్వంత నిర్మాణ సంస్థను స్థాపించాడు. స్వంత అనుభవంతో మామ్మ గారి మనవలు సినిమాను నిర్మించాడు. ఆ సినిమాలో చంద్రమోహన్, సుధాకర్, సుమలత, ముచ్చెర్ల అరుణ, నిర్మలమ్మ, నాగభూషణం ముఖ్య తారాగణం. తొలి సినిమా కనుక కమర్షియల్ అండాలతో ఉండాలని గుండమ్మ కథ సినిమాని రివర్స్ చేసి ఆ సినిమా కథను తయారుచేసాడు. 70 శాతం పూర్తయిన తరువాత సినిమా ఆగిపోయింది. కొత్త నిర్మాత, దర్శకుడు కావడంతో పంపిణీదారులు ఆ సినిమాను తీసుకోవడానికి ముందుకు రాలేనందన అతని వద్ద ఉన్న డబ్బంతా పెట్టి సినిమా ప్రారంభించాడు. డబ్బు అయిపోయిన తరువాత సినిమా ఆగిపోయింది. ఆ సమయంలో నిర్మాత, దర్శకుడు విజయబాపినీడు అమ్మాయిని పెళ్ళి చేసుకున్నాడు. అతని మామ విజయబాపినీడు, లక్ష్మీ ఫిలింస్ అధినేత లింగమూర్తిలు అతని సినిమాను చూసి కొత్తగా దర్శకత్వం వహిస్తున్నప్పుడు పవర్‌ఫుల్ సబ్జెక్టు ఉండాలని సూచించారు. అందువలన ఆ సినిమాను పక్కన పెట్టి కర్నాటకలో ఘన విజయం సాధించిన "మానససరోవర్" సినిమాని తెలుగులో తీయడానికి నిర్ణయించాడు. అది తెలుగుకో అమాయక చక్రవర్తి పేరుతో విడుదలైంది. అది విజయం సాధించింది.
హిందీ సినిమా "బసేరా" ను తెలుగులో తోడు నీడ పేరుతో రీమేక్ చేసాడు. అది ఆశించిన స్థాయిలో విజయవంతం కాలేదు.
అతను కమ్యూనిస్టు భావజాలం కలిగిన వ్యక్తి కావడంతో కుమార్తెకు స్టాలిన్ కుమార్తె పేరు అయిన స్వెట్లానా పేరును పెట్టాడు. అది సామాన్య జనానికి అర్థం కావడంతో అందరూ ఆమెను శ్వేత అని పిలిచేవారు. ఆమె పేరుతో "శ్వేత ఇంటర్నేషనల్ సంస్థ" ను ప్రారంభించాడు. ఈ బేనరుపై శ్రీమతి కావాలి, పారిపోయిన ఖైదీలు చిత్రాలు తీసాడు. శ్రీమతి కావాలి లో మోహన్‌బాబు, రాధిక జంటగా నటించారు. ఆ చిత్రంలో అనుకున్న ఆర్టిస్టు సమయానికి రాకపోవడంతో ఓ సన్నివేశంలో రిటైర్డ్ మిలిటరీ అధికారి పాత్రలో తానే నటించాడు. అదే సినిమాలలో అతని తొలి వేషం.
పారిపోయిన ఖైదీలు సినిమాకు అతని చినమామ కొసరాజు రాజేంద్రబాబు నిర్మాత. సిల్క్ స్మిత కథా నాయకి. ఇర్వింగ్ వాలెస్ రాసిన "ఫ్యాన్ క్లబ్" నవల ఆధారంగా కథను తయారుచేసి శ్రీదేవిని కథానాయకిగా ఉండాలని కోరుకున్నాడు కానీ ఆమె డేట్స్ లభించకపోవడం వలన సిల్క్ స్మితను తీసుకోవాల్సి వచ్చింది. ఈ చిత్రం నిర్మాణానికి సిల్క్ స్మిత, చంద్రమోహన్ డబ్బు సహాయం చేసారు. ఈ సినిమాకి ఓవర్ పబ్లిసిటీ కావడం, ఆ స్థాయిలో విజయావకాశాలు దెబ్బతీసింది.
అక్కినేని నాగేశ్వరరావు కథానాయకునిగా ఇంటికి దీపం ఇల్లాలే చిత్రాన్ని ప్రారంభించాడు. సుజాత హీరోయిన్. రెండు పాటలు, కొన్ని సీన్లు చిత్రీకరించిన తరువాత ఆర్థిక కారణాల వల్ల చిత్రం ఆగిపోయింది.
అతని రెండవ కుమార్తె అభినయ. ఆమె పేరుతో "అభినయ ఆర్టిస్ట్స్ అకాడమీ" ని స్థాపించాడు. దానికి అతను అధ్యక్షుడు. ఎస్.వి.కృష్ణారెడ్డి ప్రధాన కార్యదర్శి. వ్యాపార పరంగా ఆలోచించకుండా ఆ సంస్థను నడపడంతో తొందరలోనే అది మూసివేయబడింది.
నటునిగా
అతను సాగర్ దర్శకత్వం వహించిన స్టూవర్టుపురం దొంగలు చిత్రంలో అతనికి వేషం లభించింది. వెంకటేష్ నటించిన సూర్య ఐ.పి.ఎస్ చిత్రంలో నటించాడు. ఈ రెండు చిత్రాలను చూసి అతని మామ విజయబాపినీడు గ్యాంగ్ లీడర్ సినిమాలో పోలీసు పాత్రను ఇచ్చాడు. ఆ సినిమాలోని పాత్ర అతనికి గుర్తింపు తెచ్చింది. అక్కడ నుండి నటునిగా కొనసాగాడు. సినిమాలతో పాటు సీరియళ్లలో (అన్వేషిత) కూడా నటించాడు.
మరణం
గత కొంత కాలంగా అనారోగ్యంతో బాధపడుతున్న 63 సంవత్సరాల వల్లభనేని జనార్ధన్ హైదరాబాదు లోని ఓ ఆస్పత్రిలో చికిత్స పొందుతూనే 2022 డిసెంబరు 29న తుది శ్వాస విడిచాడు. ఆయనకు భార్య లళినీ చౌదరి, కూతురు అభినయ, కుమారుడు అవినాశ్ ఉన్నారు. మొదటి అమ్మాయి శ్వేత చిన్నతనంలోనే మరణించింది.
బాహ్య లంకెలు
వర్గం:తెలుగు సినిమా నటులు వర్గం:1959 జననాలు వర్గం:2022 మరణాలు
తయాహా
తయాహా ( మావోరీ ఉచ్చారణ:  [ ˈtaiaha ] ) అనేది న్యూజిలాండ్‌లోని మావోరీ సాంప్రదాయ ఆయుధం ; కలప లేదా తిమింగలం నుండి తయారు చేయబడిన ఒక క్లోజ్-క్వార్టర్స్ స్టాఫ్ ఆయుధం, వీల్డర్ వైపు సమర్థవంతమైన ఫుట్‌వర్క్‌తో చిన్న, పదునైన దాడులు లేదా కత్తిపోటు  కోసం ఉపయోగించబడుతుంది.
తయాహా సాధారణంగా 5 నుండి 6 అడుగుల (1.5 నుండి 1.8 మీ) పొడవు ఉంటుంది. ఇది మూడు ప్రధాన భాగాలను కలిగి ఉంది; అరెరో (నాలుక), ప్రత్యర్థిని కత్తితో పొడిచేందుకు ఉపయోగిస్తారు; ఉపోకో (తల) , నాలుక పొడుచుకు వచ్చే ఆధారం; తిన్న (కాలేయం) లేదా టినానా (శరీరం), పొడవాటి ఫ్లాట్ బ్లేడ్, ఇది స్ట్రైకింగ్, పారీయింగ్ కోసం కూడా ఉపయోగించబడుతుంది.
ఉపయోగం
మౌ రాకౌ అనేది తయాహా ,ఇతర మావోరీ ఆయుధాలను యుద్ధంలో ఉపయోగించడాన్ని బోధించే యుద్ధ కళ.ఇతర మార్షల్ ఆర్ట్స్ శైలుల మాదిరిగానే, తయాహా విద్యార్థులు ఆయుధాన్ని సమర్థవంతంగా ఉపయోగించుకోవడానికి అవసరమైన సమయం, సమతుల్యత, సమన్వయ నైపుణ్యాలను నేర్చుకోవడానికి సంవత్సరాలు గడుపుతారు. తయాహా అనేది వెరోలో ఉపయోగించడం వల్ల విస్తృతంగా ప్రసిద్ది చెందింది — ఇది అధికారిక స్వాగత వేడుక అయిన పోవిరిలో సాంప్రదాయ మావోరీ సవాలు.న్యూజిలాండ్‌కు స్వాగతం పలికే దేశాధినేతలకు ,సందర్శించే ప్రముఖులకు సాధారణంగా వీరో ఇవ్వబడుతుంది.
ఆయుధ నైపుణ్యం వ్యక్తిగత ప్రదర్శనలు తరచుగా వీరో వేడుకలో ప్రదర్శించబడతాయి (సందర్శకుల పార్టీకి కర్మ సవాలు). విజిటింగ్ పార్టీ పూర్తి దృష్టిలో, ఎంపిక చేయబడిన యోధుడు కనిపించని దెబ్బలను తరిమివేసి, కనిపించని శత్రువులను కొట్టేస్తాడు. అతను సందర్శకులచే తీయబడిన టాకీ (శాంతి చిహ్నం)ని ఉంచాడు, స్వాగత కార్యక్రమం కొనసాగుతుంది. ఇటువంటి ఆయుధ ప్రదర్శనలు ఇప్పటికీ పెద్ద, ముఖ్యమైన మావోరీ సమావేశాల సమయంలో జరుగుతాయి. సాధారణంగా, వీరోను ఒంటరి యోధుడు ప్రదర్శిస్తాడు, కానీ ప్రత్యేక కార్యక్రమాల సమయంలో, మూడు వరకు ఉండవచ్చు. మావోరీ ఆయుధాలకు సంభందించిన ఈ ప్రత్యేక ప్రదర్శన ఆధునిక మావోరీ సమాజంలో భాగంగా మిగిలిపోయింది.
పాఠశాలలో పిల్లలకు మావోరీ సంస్కృతిని పరిచయం చేయడానికి ఉపయోగించే అనేక సాంస్కృతిక అంశాలలో తయాహా ఒకటి. అవి ప్రస్తుత కపా హాకా పోటీలలో కూడా ఉపయోగించబడుతున్నాయి, మావోరీ సాంస్కృతిక పునరుజ్జీవనంలో భాగంగా తయాహాతో శిక్షణను చూడవచ్చు.
చరిత్ర
యూరోపియన్లు న్యూజిలాండ్‌కు వచ్చిన తర్వాత సాంప్రదాయ మావోరీ ఆయుధాల వినియోగం తగ్గింది. తయాహా వంటి ఆయుధాలు యూరోపియన్ల మస్కెట్‌లతో భర్తీ చేయబడ్డాయి, పారా వాకవై లేదా సాంప్రదాయ మావోరీ ఆయుధ శిక్షణ పాఠశాలలు పూర్తిగా కనుమరుగయ్యాయి. ఫలితంగా, అనేక మావోరీ తెగలలో సాంప్రదాయ ఆయుధ పరిజ్ఞానం కోల్పోయింది. కొన్ని తెగలు ఎంచుకున్న కొన్ని వ్యక్తుల మధ్య రహస్యంగా సాంప్రదాయ జ్ఞానాన్ని అందించడం ద్వారా వారి విలక్షణమైన సంప్రదాయాలను కొనసాగించగలిగారు.
1980వ దశకంలో మావోరీ సాంస్కృతిక పునరుజ్జీవన సమయంలో, సంప్రదాయ ఆయుధాల పట్ల మళ్లీ ఆసక్తి, సాగు పెరిగింది. సాంప్రదాయ ఆయుధాల చాలా ఇరుకైన శ్రేణి పునరుద్ధరించబడినప్పటికీ, మావోరీ ఆయుధాలు మావోరీ సంస్కృతికి ముఖ్యమైన ట్రేడ్‌మార్క్‌గా విస్తరించాయి. ఈ పునరుజ్జీవనం 1960ల చివరలో ప్రారంభమైన పెద్ద మావోరీ సాంస్కృతిక పునరుజ్జీవనంలో భాగం. ఇరిరంగి తికియావా, పిటా షార్పుల్స్, జాన్ రంగిహౌ, మాటియు మారేకురా, మితా మోహి వంటి మిగిలిన నిపుణుల పని, క్రియాశీలతతో మాత్రమే మావోరీ ఆయుధాల మనుగడ సాధ్యమైంది.
ఆయుధాల శిక్షణ
సాంప్రదాయకంగా మిలిటెంట్ మావోరీ సమాజానికి యుద్ధం,ఆయుధాలు చాలా అవసరం. చిన్నప్పటి నుండి పిల్లలు యుద్ధానికి సిద్ధమయ్యారు.వారి ప్రారంభ శిక్షణలో బాక్సింగ్, రెజ్లింగ్, స్టిక్-త్రోయింగ్ గేమ్‌లు ఆడటం వంటివి ఉన్నాయి.
పారా వాకవైలో, యువకులు మౌ రాకౌ (ఆయుధాల ఉపయోగం) నేర్చుకున్నారు. వారు యుద్ధ నిర్మాణాలు, ఆయుధ వినియోగం, దాడి,రక్షణ విన్యాసాలలో శిక్షణ పొందారు. వారు తరచుగా నిజమైన ఆయుధాలకు బదులుగా రెల్లును ఉపయోగించి మాక్ యుద్ధాలలో పాల్గొంటారు. రకంగా వేవే (నైపుణ్యంతో కూడిన ఫుట్‌వర్క్) పోరాడటానికి మరియు ఆయుధాలను ఉపయోగించడంలో ముఖ్యమైనది. ఆయుధాలను ఉపయోగించడం, ముఖ్యంగా తయాహా, "చాలా యుక్తిని తీసుకుంటుంది. ఇది ప్రమాదకరమైనది. ఇది నైపుణ్యం సాధించడానికి గంటలు, రోజులు, నెలలు మరియు సంవత్సరాల నిరంతర ఉపయోగం అవసరం."
బాహ్య లింకులు
వర్గం:ఉత్సవ ఆయుధాలు వర్గం:మావోరీ ఆయుధాలు వర్గం:న్యూజిలాండ్ మార్షల్ ఆర్ట్స్
వరంగల్ ఆర్ట్స్ అండ్ సైన్స్ కాలేజ్
వరంగల్ ఆర్ట్స్ అండ్ సైన్స్ కాలేజ్, తెలంగాణ రాష్ట్రం వరంగల్ లోని సుబేదారి ప్రాంతంలో ఉన్న పురాతన ఆర్ట్స్ అండ్ సైన్స్ కళాశాల. ఈ కళాశాలలో అండర్ గ్రాడ్యుయేట్, పోస్ట్ గ్రాడ్యుయేట్ కోర్సులు అందించబడుతున్నాయి. దీనిని కాకతీయ విశ్వవిద్యాలయపు రెండవ ప్రాంగణం అని కూడా పిలుస్తారు.
చరిత్ర
కాలేజియేట్ ఉన్నత పాఠశాలగా ప్రారంభించబడిన ఈ కళాశాల, 1927వ సంవత్సరంలో అభివృద్ధి చేయబడింది. దీనిని 1954లో హన్మకొండ నుండి ప్రస్తుతమున్న స్థానానికి మార్చారు. 1959లో ఉస్మానియా విశ్వవిద్యాలయం కళాశాలగా అప్‌గ్రేడ్ చేయబడింది. ఆర్ట్స్, సైన్స్, కామర్స్ ఫ్యాకల్టీలలో అండర్ గ్రాడ్యుయేట్ కోర్సులను అందిస్తోంది. కాకతీయ విశ్వవిద్యాలయం స్థాపించబడిన తరువాత ఉస్మానియా విశ్వవిద్యాలయం నుండి 1976, ఆగస్టు 19న కాకతీయ విశ్వవిద్యాలయానికి బదిలీ చేయబడింది. 1995లో పోస్ట్ గ్రాడ్యుయేట్ కోర్సులు కూడా చేర్చబడ్డాయి.
ప్రాంగణం
వరంగల్ లోని 163వ జాతీయ రహదారి లో ఈ కళాశాల ఉంది. ఇందులో ఆంగ్ల భాషా ప్రయోగశాల, లైబ్రరీ రీడింగ్ హాల్‌లు, ఇంటర్నెట్ సదుపాయం, ఎయిర్ కండిషన్డ్ సెమినార్ హాల్, కంప్యూటర్ ల్యాబ్‌లు, బయోటెక్నాలజీ, మైక్రోబయాలజీ లాబొరేటరీలతోపాటు ఫిజిక్స్, ఎలక్ట్రానిక్స్, కెమిస్ట్రీ, బోటనీ, జువాలజీ వంటి ల్యాబ్‌లు కూడా ఉన్నాయి. 70 సంవత్సరాల పూర్వం నిర్మించిన ఆడిటోరియం, యాంఫిథియేటర్, హెల్త్ సెంటర్, మల్టీ-జిమ్, ఆట స్థలం మొదలైన సదుపాయాలు ఇందులో ఉన్నాయి. కళాశాల ప్రాంగణం మొత్తంలో హై-స్పీడ్ ఇంటర్నెట్ సదుపాయం కూడా ఉంది.
విద్యావేత్తలు
ఈ కళాశాలలో బయోటెక్నాలజీ, బిజినెస్ మేనేజ్‌మెంట్, కామర్స్, కంప్యూటర్ అప్లికేషన్స్, కంప్యూటర్ సైన్స్, ఎలక్ట్రానిక్స్, హిందీ, హ్యూమన్ రిసోర్స్ మేనేజ్‌మెంట్, మైక్రోబయాలజీ, ఆర్గానిక్ కెమిస్ట్రీ, సోషల్ వర్క్, స్టాటిస్టిక్స్‌తోపాటు అండర్ గ్రాడ్యుయేట్, పోస్ట్ గ్రాడ్యుయేట్ వంటి 29 కోర్సులు, కోర్సు కాంబినేషన్లను ఉన్నాయి.
పూర్వ విద్యార్థులు
ఈ కళాశాలతో చదువుకున్న వారిలో కొందరు ప్రతిష్ఠాత్మకమైన పదవుల్లో ఉన్నారు. భారత మాజీ ప్రధాన మంత్రి పి.వి. నరసింహారావు, వైస్-ఛాన్సలర్లు, ఐఎఎస్/ఐపిఎస్ అధికారులు, హైకోర్టు ప్రధాన న్యాయమూర్తి, న్యాయమూర్తులు, వైద్యులు, ఇంజనీర్లు, జర్నలిస్టులు, కవులు, కళాకారులు, సామాజిక కార్యకర్తలు మొదలైనవారు ఉన్నారు.
మూలాలు
వర్గం:1927 స్థాపితాలు వర్గం:తెలంగాణ కళాశాలలు వర్గం:తెలంగాణ విద్యాసంస్థలు
ఆజంగఢ్
ఆజమ్‌గఢ్ ఉత్తర ప్రదేశ్‌లోని పట్టణం, ఆజమ్‌గఢ్ జిల్లా ముఖ్యపట్టణం, ఆజమ్‌గఢ్ డివిజన్ ప్రధాన కార్యాలయంకూడా పట్టణం లోనే ఉంది. ఆజమ్‌గఢ్ పట్టణం, తమసా నది (టోన్స్ నది) ఒడ్డున ఉంది. ఇది రాష్ట్ర రాజధాని లక్నోకు తూర్పున 268 కి.మీ. దూరంలో ఉంది..
చరిత్ర
ఉత్తర ప్రదేశ్‌లోని తూర్పున ఉన్న జిల్లాల్లో ఒకటైన ( పూర్వంచల్ ఉప ప్రాంతంలోని ఒక జిల్లా) ఆజమ్‌గఢ్, దాని ఈశాన్య భాగాన్ని మినహాయించి మిగతా జిల్లా అంతా ఒకప్పుడు పురాతన కోసల రాజ్యంలో భాగంగా ఉండేది. ఆజమ్‌గఢ్ దుర్వాస మహర్షి భూమి అని కూడా పిలుస్తారు. మహర్షి ఆశ్రమం ఫూల్పూర్ తహసీల్లో ఫూల్పూర్ కు ఉత్తరాన 6 కి.మీ. దూరంలో ఉంది.
పట్టణాన్ని 1665 లో విక్రమజిత్ కుమారుడు ఆజమ్ స్థాపించాడు. విక్రమజిత్, నిజామాబాద్‌ పరగణా లోని మేహనగర్‌కు చెందిన గౌతమ రాజపుత్రు‌ల వారసుడు. అతడి పూర్వీకులలో కొంతమంది లాగానే ఇతడు కూడా ఇస్లాం మతానికి మారిపోయాడు. అతడి భార్య ముస్లిం. అతనికి ఆజమ్, అజ్మత్ అనే ఇద్దరు కుమారులున్నారు. ఆజమ్ పేరునే ఆజమ్‌గఢ్ పట్టణానికి పెట్టగా, అజ్మత్ అక్కడి కోటను నిర్మించాడు. చబైల్ రామ్ దాడి చేసినపుడు అజ్మత్ ఖాన్, ఉత్తరం వైపు పారిపోయాడు.. అతను ఘఘ్రా నదిని దాటి, గోరఖ్‌పూర్‌లోకి వెళ్ళేందుకు ప్రయత్నించాడు. కాని గోరఖ్‌పూర్ ప్రజలు అతని రాకను అడ్డుకున్నారు. అతన్ని నది మధ్యలో ఉండగానే కాల్చి చంపడం వలన గానీ, లేదా ఈదుతూ తప్పించుకునే ప్రయత్నంలో మునిగిపోవడం వలన గానీ అతడు మరణించాడు.
సముద్రమట్టం నుండి ఆజమ్‌గఢ్, 64 మీటర్ల ఎత్తున ఉంటుంది. ఆజంగఢ్ జిల్లాలో నేల సారవంతమైనది. వరి, చెరకు, గోధుమలు, మామిడి, జామ, మొక్కజొన్న, పప్పుధాన్యాలు, మొక్కజొన్న, ఆవాలు పండుతాయి.
రైలు
తూర్పు ఉత్తర ప్రదేశ్‌లో ఆజమ్‌గఢ్ స్టేషన్ చాలా ముఖ్యమైనది. ఆజమ్‌గఢ్‌ నుండి కైఫియత్ ఎక్స్‌ప్రెస్ ఢిల్లీకి, ముంబై ఎల్‌టిటి - ఆజమ్‌గఢ్ వీక్లీ ఎక్స్‌ప్రెస్ ముంబైకి, గోదాన్ ఎక్స్‌ప్రెస్, అహ్మదాబాదుకు, కోవా ఎఎంహెచ్ ఎక్స్‌ప్రెస్ రాష్ట్ర రాజధాని లక్నో, జైపూర్, అజ్మీర్, అమృత్‌సర్‌, కోల్‌కతాలకూ కలుపుతుంది
వైమానిక
ఆజమ్‌గఢ్‌లో కొత్తగా నిర్మించిన మండూరి విమానాశ్రయం, 9 కి.మీ. దూరంలో ఉంది. సమీప అంతర్జాతీయ విమానాశ్రయం, 100 కి.మీ. దూరంలో ఉన్న వారణాసిలో (లాల్ బహదూర్ శాస్త్రి విమానాశ్రయం) ఉంది.
జనాభా
2011 జనాభా లెక్కల ప్రకారం, ఆజమ్‌గఢ్ పట్టణ సముదాయంలో 1,16,165 జనాభా ఉంది, అందులో పురుషులు 60,678, ఆడవారు 55,487. అక్షరాస్యత రేటు 86 శాతం. 18 వ శతాబ్దం ప్రారంభంలో హిందూ కుష్ పర్వత ప్రాంతాల నుండి పెద్ద సంఖ్యలో వలస వచ్చిన పఠాన్ల సంఖ్య ఆజమ్‌గఢ్‌లో ఉంది.
వాతావరణం
వేసవి, శీతాకాలాల ఉష్ణోగ్రతల మధ్య పెద్ద వ్యత్యాసాలతో ఆజమ్‌గఢ్‌లో,తేమతో కూడిన ఉపఉష్ణమండల వాతావరణం ( కొప్పెన్ క్లైమేట్ వర్గీకరణ Cwa) ఉంటుంది. వేసవికాలం సుదీర్ఘంగా, ఏప్రిల్ నుండి అక్టోబరు వరకు ఉంటుంది. మధ్యలో వచ్చే వర్షాకాలంలో కూడా చాలా వేడిగా ఉంటుంది. ఉష్ణోగ్రత 22 - 46 oC మధ్య ఉంటుంది. శీతాకాలంలో పగటి రాత్రి ఉష్ణోగ్రతల్లో చాలా తేడా ఉంటుంది. హిమాలయ ప్రాంతం నుండి వచ్చే చల్లని గాలుల వల్ల డిసెంబరు నుండి ఫిబ్రవరి వరకు శీతాకాలంలో నగరమంతా ఉష్ణోగ్రతలు 5 oC కంటే దిగువకు పడిపోతాయి. సగటు వార్షిక వర్షపాతం 1100 మి.మీ. శీతాకాలంలో పొగమంచు సాధారణం, లూ అని పిలువబడే వేడి పొడి గాలులు వేసవికాలంలో వీస్తాయి.
అక్షరాస్యత
2011 లో ఆజమ్‌గఢ్ పట్టణ అక్షరాస్యత 70.93% కాగా, 2001 లో ఇది 56.95%గా ఉండేది. 2011 లో పురుష, స్త్రీ అక్షరాస్యతలు 81.34%, 60.91%. 2001 లో ఇవి 71.04%, 43.40%.
మూలాలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
కలిదిండి మండలం
మండలం లోని గ్రామాల జనాభా
2011 జనాభా లెక్కల ప్రకారం మండలంలోని గ్రామాల జనాభా వివరాలు:
కొడాలి వెంకట నారాయణరావు
జననం
కొడాలి వెంకట నారాయణరావు కృష్ణా జిల్లా యలమర్రు లో జన్మించారు.
రాజకీయ జీవితం
నారాయణ రావు సిరిపూర్ పేపర్ మిల్స్ ట్రేడ్ యునియన్ కార్యదర్శిగా ,అధ్యక్షడిగా పనిచేసారు. సిరిపూర్ భూ తనకా బ్యాంకు అధ్యక్షునిగా, ఆంధ్ర ప్రదేశ్ పాడి పరిశ్రమాభివృద్ది సంస్థ అధ్యక్షుడిగా పనిచేసారు.
1983 లో నందమూరి తారక రామారావు స్థాపించిన తెలుగుదేశం పార్టీ అభ్యర్దిగా సిర్పూరు శాసనసభ నియోజకవర్గం నుండి `మొదటి సారి శాసనసభకు ఏన్నికైనారు.
1985 లో జరిగిన మధ్యంతర ఎన్నికలో తిరిగి అక్కడినుండే ఎన్నికైనారు. శాసన సభలో ప్రభుత్వ చీఫ్ విప్ గా పనిచేసారు.
మూలాలు
వర్గం:కొమరంభీం జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:తెలుగుదేశం పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (1983) వర్గం:ఆంధ్రప్రదేశ్ శాసన సభ్యులు (1985)
దాల్చిన చెక్క
దాల్చిన చెక్క (ఆంగ్లం Cinnamon) భారతీయ వంటకాలలో ఉపయోగించే సుగంధ ద్రవ్యము. ఇది సిన్నమామం (Cinnamomum) అనే చెట్టు బెరడు నుండి లభిస్తుంది.